**RADA ŠKOLY**

 **PRI HOTELOVEJ AKADÉMII OTTA BRUCKNERA**

 **UL. MUDr. ALEXANDRA 29, 060 01 KEŽMAROK**

V zmysle zákona NR SR č. 596/2003 Z. z. o štátnej správe v školstve a školskej samospráve v znení zmien o doplnkov (ďalej len zákon č. 596/2003 Z. z.) a

vyhlášky MŠ SR č. 291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a

finančnom zabezpečení v znení neskorších predpisov (ďalej len vyhláška č. 291/2004

Z. z.) sa vydáva tento

 **ŠTATÚT RADY ŠKOLY**.

**Článok I.**

 **ZÁKLADNÉ USTANOVENIA**

Štatút rady školy je základným normatívno-organizačným predpisom rady školy.

Upravuje úlohy rady školy, rokovania rady školy, vzťah rady školy k orgánom

štátnej správy a zriaďovateľovi, práva, povinnosti a zodpovednosť členov rady školy, pravidlá volieb a spôsob doplňovania jej členov.

 **Článok II.**

**PÔSOBENIE A POSLANIE RADY ŠKOLY**

1. Rada školy je zriadená pri Hotelovej akadémii Otta Brucknera, MUDr. Alexandra 29, 060 01 v Kežmarku.

2. Sídlo rady školy je zhodné so sídlom školy.

3. Rada školy je zriadená dňom ................., kedy bola zriaďovateľom podpísaná

 zápisnica z ustanovujúceho zasadnutia rady školy konaného 03. 06. 2021.

 Jej funkčné obdobie končí dňom 30. júna 2025.

4. Rada školy je iniciatívny a poradný samosprávny orgán školy, ktorý vyjadruje,

presadzuje a háji záujmy školy, rodičov, študentov, pedagogických a  nepedagogických zamestnancov školy v oblasti vzdelávania a výchovy, postavenie zamestnancov školy a mena školy. Plní aj funkciu verejnej kontroly práce vedúcich pracovníkov školy. Funkčné obdobie rady školy je štyri roky s legislatívne vymedzenou možnosťou kooptovania nových členov.

**Článok III.**

**ČINNOSŤ RADY ŠKOLY**

1.Rada školy sa vyjadruje ku všetkým závažným skutočnostiam, ktoré sa vzťahujú

 k práci školy, pedagogických a ostatných zamestnancov školy, žiakov školy.

2. Rada školy:

a/ predkladá návrh na základe výberového konania kandidáta na vymenovanie do

 funkcie riaditeľa školy,

b/ navrhuje alebo vyjadruje sa k návrhu zriaďovateľa na odvolanie riaditeľa školy

 z funkcie riaditeľa školy,

c/ vyjadruje sa k návrhu na zrušenie školy, jej spájanie alebo združovanie s inými

 školami, racionalizáciu študijných odborov, k výške prenájmu školy.

3. Rada školy sa **vyjadruje**:

 a/ k návrhu na počty prijímaných žiakov – k plánu výkonov pre nasledujúci školský

 rok,

 b/ k návrhu na zavedenie nových študijných odborov a ich zameraní,

 c/ k návrhu na úpravu v učebných plánoch, k návrhu skladby vyučovaných

 voliteľných a nepovinných predmetov a k návrhu predpokladaných počtov

 žiakov týchto predmetoch, k návrhu nových učebných plánov a učebných

 osnov,

 d/ k rozpisu finančných prostriedkov z prostriedkov štátneho rozpočtu,

 e/ k podnikateľskej činnosti školy,

 f/ k záverečnej správe o výchovno – vzdelávacích výsledkoch a o podmienkach

 školy pre realizáciu výchovno – vzdelávacej činnosti a vykonávanie

 mimoškolských aktivít,

 g/ k informáciám o pedagogicko – organizačnom a materiálno – technickom

 zabezpečení výchovno – vzdelávacieho procesu,

 h/ ku správe o výsledkoch hospodárenia školy,

 i/ ku koncepčnému zámeru rozvoja školy, rozpracovanému na najmenej dva roky

 a k jeho každoročnému vyhodnoteniu,

 j/ k plánu práce školy a ku stratégii školy,

 k/ ku kritériám na prijímacie konanie.

4. Rada školy:

 a) uskutočňuje výberové konanie na vymenovanie riaditeľa školy podľa § 4

 zákona NR SR č. 596/2003 Z. z. o štátnej správe v školstve a školskej

 samospráve a o zmene a doplnení niektorých zákonov ( ďalej len zákon č.

 596/2003 Z. z. ) a podľa § 5 zákona č. 552/2003 Z. z. o výkone práce vo

 verejnom záujme,

b) navrhuje na základe výberového konania kandidáta na vymenovanie do funkcie

 riaditeľa školy zriaďovateľovi – predsedovi ÚPSK v Prešove najneskôr do 2

 mesiacov od jeho vyhlásenia,

c) predkladá návrh na odvolanie riaditeľa alebo sa vyjadruje k návrhu na odvolanie

 riaditeľa, návrh na odvolanie riaditeľa predkladá vždy s odôvodnením.

5. Rada školy vo výberovom konaní na post riaditeľa školy

 a) vopred určí spôsob voľby, stanoví pravidlá a kritériá výberu,

 b) posúdi predložené doklady jednotlivých uchádzačov a tajným hlasovaním určí

poradie navrhnutých kandidátov, pričom pre platné uznesenie vo veci vymenovania riaditeľa školy je potrebný nadpolovičný počet hlasov všetkých jej členov,

c) odovzdá bezodkladne zriaďovateľovi školy:

 - návrh na vymenovanie riaditeľa školy,

 - zápisnicu z výberového konania na obsadenie funkcie riaditeľa školy.

**Článok IV.**

**ZLOŽENIE RADY ŠKOLY HA OB v Kežmarku**

1. Rada školy má 11 členov v zmysle zákona NR SR č. 596/2003 Z. z.
2. Členmi Rady školy sú:

a/ zvolení zástupcovia rodičov žiakov:

  **Zuzana Šteczová**

 **Helena Semančíková**

 **Štefan Kiska**

b/ zvolení zástupcovia pedagogických zamestnancov:

 **PaedDr. Marcel Krajňák**

**Ing. Ľubomíra Plišková**

c/ zvolený zástupca nepedagogických zamestnancov:

 **Renáta Kromková**

d/ delegovaní zástupcovia zriaďovateľa:

 **MUDr. Ján Hencel, MSc.**

 **JUDr. Štefan Bieľak**

 **Ing. Lukáš Hotary**

 **Mgr. Juraj Kredátus, PhD.**

e/ zvolený zástupca žiakov:

 **Jana Dvorčáková**

**Článok V.**

**ČLENSTVO V RADE ŠKOLY**

1. Voľba zástupcov rodičov do rady školy sa uskutočňuje tajným hlasovaním rodičov

 alebo zákonných zástupcov žiakov navštevujúcich školu.

2. Voľbu zástupcov pedagogických zamestnancov do rady školy sa uskutočňuje

 tajným hlasovaním pedagogických zamestnancov školy.

3. Voľba zástupcov ostatných zamestnancov do rady školy sa uskutočňuje tajným

 hlasovaním nepedagogických zamestnancov.

4. Voľba zástupcu žiakov do rady školy sa uskutočňuje tajným hlasovaním žiakov na

 zasadnutí žiackej rady.

5. Členovia rady školy sú volení na štvorročné funkčné obdobie. Členom rady školy

 môže byť iba fyzická osoba, ktorá je spôsobilá na právne úkony a je bezúhonná.

6. Členom rady školy nemôže byť riaditeľ alebo jeho zástupca.

7. Členstvo v rade školy zaniká :

 a/ uplynutím funkčného obdobia rady školy,

 b/ vzdaním sa členstva,

 c/ ak vzniknú dôvody na zánik členstva podľa Čl. 5 ods. 6,

 d/ ak zástupca pedagogických zamestnancov alebo nepedagogických

 zamestnancov školy prestane byť zamestnancom školy,

 e/ ak dieťa zvoleného zástupcu rodičov prestane byť žiakom,

 f/ ak zvolený zástupca žiakov prestane byť žiakom,

 g/ ak bol člen rady školy právoplatne odsúdený za úmyselný trestný čin alebo ak

 si člen rady školy nesplní povinnosti vyplývajúce z členstva v rade školy,

 h/ smrťou člena,

 i/ stratou spôsobilosti na právne úkony alebo jej obmedzením,

 j/ delegovaný zástupca tiež stratou funkcie alebo mandátu.

 Členstvo v rade školy sa pozastavuje dňom doručenia prihlášky člena rady školy

 alebo jemu blízkej osoby do výberového konania na funkciu riaditeľa školy.

 Členstvo sa pozastavuje až do ukončenia výberového konania.

8.Doplňovanie členov rady školy sa realizuje:

1. **v prípade pozastavenia členstva –** rada školy uskutočňuje výberové

konanie na vymenovanie riaditeľa školy v pôvodnom zložení bez člena, ktorému je členstvo pozastavené,

1. **v prípade zániku členstva v rade školy pred uplynutím funkčného**

**obdobia** - predseda rady školy oznámi túto skutočnosť zástupcom tej zložky, ktorú uvedený člen v rade školy zastupuje a požiada o doplnenie nového člena, podľa pôvodných výsledkov volieb pri vytváraní rady školy, ktorý sa umiestnil na najvyššom mieste v poradí nezvolených kandidátov alebo delegovaním pri delegovaných zástupcoch; ak nie je možné splniť uvedenú podmienku pre doplnenie člena pri volených zástupcoch, zorganizuje rada školy v spolupráci so zriaďovateľom a riaditeľom školy doplňujúce voľby pre danú skupinu oprávnených voličov,

• mandát tohto doplneného člena končí v termíne funkčného obdobia rady

 školy ako celku,

 c) **v prípade zániku členstva predsedovi rady školy pred uplynutím**

 **funkčného obdobia –** sa doplnenie nového člena uskutoční

 • ako v bode (8) písmena b) tohto článku a nového predsedu rady školy zvolia

 jej členovia obdobným spôsobom ako pri voľbe predsedu rady školy na

 ustanovujúcom zasadnutí podľa Čl. 7,

 • mandát tohto doplneného člena končí v termíne funkčného obdobia rady

 školy ako celku.

9. Nový člen musí byť doplnený do rady školy najneskôr do 30 dní po zániku

 členstva členovi rady školy, ktorého má nahradiť.

 **Článok VI.**

**PRAVIDLÁ ROKOVANIA Rady ŠKOLY**

1. Rada školy na svojom ustanovujúcom zasadnutí tajným hlasovaním volí zo svojich členov predsedu, podpredsedu, a tajomníka rady školy.
2. Z ustanovujúceho zasadnutia rady školy sa vyhotoví zápisnica, ktorá obsahuje priebeh a výsledky volieb predsedu, podpredsedu a tajomníka rady školy ako aj mená a priezviská kandidátov navrhnutých do územnej školskej rady. Zápisnicu podpisuje zvolený predseda rady školy a jej vyhotovenie zabezpečí riaditeľ školy. Prílohou zápisnice sú prezenčné listiny voliteľov, volebné lístky a písomný súhlas volených členov.
3. Zápisnicu z ustanovujúceho zasadnutia rady školy zasiela predseda rady školy Prešovskému samosprávnemu kraju najneskôr do troch dní od skončenia ustanovujúceho zasadnutia rady školy. Rada školy je zriadená dňom podpísania zápisnice z ustanovujúceho zasadnutia rady školy predsedom Prešovského samosprávneho kraja.
4. Predsedu, podpredsedu a tajomníka rady školy volia členovia rady školy nadpolovičnou väčšinou hlasov všetkých členov rady školy.
5. Predsedu rady školy odvoláva:

- rada školy, ak bol právoplatne odsúdený za úmyselný trestný čin,

 - ak o to sám požiada,

 - Prešovský samosprávny kraj najneskôr do 30 dní pred skončením funkčného

 obdobia rady školy.

1. Predsedu rady školy môže rada školy odvolať nadpolovičnou väčšinou hlasov

všetkých jej členov:

 - ak koná v rozpore s ustanoveniami zákona NR SR č. 596/2003 Z. z.

 o štátnej správe v školstve a školskej samospráve a o zmene a doplnení

 niektorých zákonov,

 - ak nie je schopný podľa lekárskeho posudku zo zdravotných dôvodov

 vykonávať po dobu dlhšiu ako 6 mesiacov,

 - ak si neplní svoju funkciu zodpovedne v zmysle tohto štatútu.

1. Rada školy je uznášania schopná, ak je na jej zasadnutí prítomná nadpolovič-ná väčšina jej členov.
2. Na platné uznesenie rady školy je potrebný nadpolovičný počet hlasov prítomných členov.
3. Rada školy sa schádza podľa potreby.
4. V naliehavých prípadoch alebo v časovej tiesni, s výnimkou výberového konania riaditeľa školy, môžu členovia rady školy prijímať rozhodnutia (stanoviská) a hlasovať „per rollam“. V tomto prípade predseda rady školy predloží e-mailom návrh rozhodnutia (stanoviska) rady školy a návrh hlasovania a v prípade potreby aj iné relevantné doklady všetkým členom rady školy na vyjadrenie sa k predloženému návrhu v stanovenej lehote. Ak sa člen v stanovenej lehote nevyjadrí, platí, že sa nezúčastnil rozhodovania a nepovažuje sa za prítomného. Pre uznášaniaschopnosť takého to rozhodovania (hlasovania) sa vyžaduje, aby rozhodovania (hlasovania) zúčastnili najmenej 7 členovia rady školy a pre platnosť rozhodnutia (stanoviska) musí vyjadriť súhlas nadpolovičná väčšina zúčastnených na hlasovaní. Hlasovanie sa uskutoční e-mailovou poštou tak, že na vyhotovenom písomnom návrhu rozhodnutia (stanoviska) bude uvedený:

a/ predmet, o ktorom sa rozhoduje/hlasuje,

b/ dátum, dokedy má člen rady školy vyjadriť svoje rozhodnutie/hlasovanie.

Predmet rozhodnutia(stanoviska) doplní hlasujúci člen rady školy výsledkom hlasovania jasne označenom: „ za“ alebo „proti“, alebo „zdržal sa“ hlasovania.

O prijatí alebo neprijatí návrhu rozhodnutia (stanoviska) bude každý člen rady školy následne oboznámený. Takýto spôsob hlasovania je platný a účinný.

 **Článok VII.**

**PRÁVA A POVINNOSTI ČLENA RADY ŠKOLY**

1. Člen rady školy má právo:

a/ voliť a byť volený, ( okrem žiaka – byť volený )

b/ navrhovať kandidátov na funkciu predsedu rady školy,

c/ byť informovaný o všetkých skutočnostiach, ktoré sú predmetom rokovania

 rady školy a slobodne sa k nim vyjadrovať,

d/ hlasovať ku všetkým uzneseniam rady školy,

e/ predkladať na rokovanie rady školy vlastné návrhy, prípadne materiály.

1. Člen rady školy je povinný zúčastňovať sa na jej zasadnutí. Neospravedlnená

 účasť na troch po sebe nasledujúcich zasadnutiach sa hodnotí ako nezáujem

 o výkon funkcie a neplnenie povinností člena rady školy podľa tohto štatútu

 a znamená zánik členstva v rade školy. V takomto prípade rada školy požiada

 riaditeľa školy o kooptovanie nového člena do rady školy.

 3. Člen rady školy je povinný zabezpečiť ochranu osobných údajov chránených

 všeobecne záväznými právnymi predpismi.

**Článok VIII.**

**POVINNOSTI PREDSEDU A PODPREDSEDU RADY ŠKOLY**

1. Predseda rady školy je štatutárnym orgánom, ktorý riadi činnosť rady a koná v jej mene. Rozhoduje o všetkých záležitostiach rady školy, ak tieto nie sú zákonom alebo štatutárom rady školy vymedzené do pôsobnosti iných orgánov.
2. Za predsedu rady školy môže byť zvolená osoba, ktorá je spôsobilá na právne úkony a je bezúhonná.
3. Predseda rady školy predloží na ustanovujúcom zasadnutí návrh Štatútu rady školy na pripomienkovanie a následné schválenie.
4. Predseda rady školy zvoláva, pripravuje a riadi schôdze rady školy.
5. Predseda rady školy zvolá radu školy najneskôr do 15 dní, ak o to požiada tretina členov rady školy, riaditeľ školy alebo Prešovský samosprávny kraj ako zriaďovateľ školy. Ak tak neurobí, radu školy zvolá podpredseda rady školy.
6. Predseda rady školy vypracuje výročnú správu v termíne určenom radou školy, najneskôr však do 31. marca bežného kalendárneho roku a oboznámi s ňou radu školy a riaditeľa školy.
7. Výročná správa obsahuje:

- prehľad činnosti rady školy v kalendárnom roku a plán zasadnutí,

 - prehľad o hospodárení rady školy,

 - zmeny v zložení rady školy, ku ktorým došlo v priebehu roka,

 - výročná správa rady školy je pre verejnosť prístupná v sídle rady školy,

 a na webovej stránke školy a 1 výtlačok sa zasiela na ÚPSK.

1. Predseda rady školy informuje riaditeľa školy a Prešovský samosprávny kraj ako zriaďovateľa o pláne zasadnutí na príslušný kalendárny rok.
2. Predseda rady školy v spolupráci s tajomníkom rady školy zvoláva písomnou formou (e-mailovou poštou) zasadnutia rady školy a vyhotovuje zápisnice zo zasadnutí a zasiela ich jednotlivým členom a riaditeľovi školy.

**Článok IX.**

**HOSPODÁRENIE RADY ŠKOLY**

1. Rada školy zabezpečuje svoju činnosť z prostriedkov rady školy, ktoré sa vyčlenia na základe osobitného predpisu. Za finančnú úhradu nákladov rady školy zodpovedá riaditeľ školy. V spolupráci s radou školy vypracuje vnútornú smernicu pre financovanie rady školy.
2. Rada školy nemá vlastný majetok.
3. Rady školy hospodári podľa schváleného rozpočtu.
4. Rozpočet rady školy obsahuje všetky rozpočtové príjmy a výdavky, pričom sa zostavuje a schvaľuje na príslušný kalendárny rok.
5. Návrh rozpočtu predkladá predseda rady školy po jeho prerokovaní a schválení riaditeľom školy na schválenie rade školy najneskôr jeden mesiac pred začiatkom kalendárneho roka, na ktorý sa rozpočet zostavuje.

**Článok X.**

**SPOLUPRÁCA RADY ŠKOLY S RIADITEĽOM ŠKOLY**

1. Predseda rady školy informuje riaditeľa školy o pláne rady školy na príslušný kalendárny rok.
2. Riaditeľ školy v súlade s platnou legislatívou a plánom zasadnutí predkladá rade školy materiály v zmysle článku 3 ods. 3 tohto štatútu.
3. Riaditeľ školy v spolupráci s radou školy vypracuje vnútornú smernicu pre financovanie činnosti rady školy.

 **Článok XI.**

 **VYPRACOVANIE A SCHVÁLENIE ŠTATÚTU**

1. Za vypracovanie štatútu rady školy zodpovedá predseda rady školy.
2. Platnosť štatútu sa začína dňom jeho schválenia, podpisuje ho predseda rady školy. Platnosť štatútu je totožná s funkčným obdobím rady školy alebo môže platiť do času schválenia nového štatútu, ak sa o tom dohodnú členovia rady školy.
3. Zmeny v štatúte je možné vykonať iba formou dodatku, ktorý schvaľuje rada školy obdobným spôsobom ako štatút.

**Článok XII.**

**ZÁVEREČNÉ USTANOVENIE**

Tento štatút bol prerokovaný a schválený na zasadnutí rady školy a nadobúda účinnosť dňom schválenia radou školy 03.06.2021. Týmto sa ruší predchádzajúci

Štatút rady školy.

V Kežmarku 3. júna 2021

 ---------------------------

 Predseda Rady školy

 pri HA OB v Kežmarku

**Dodatok č. 1 ku štatútu rady školy pri hotelovej akadémii**

**Otta brucknera kežmarok**

**ZMENA:**

**Článok IV, ods. 2**

1. Členmi Rady školy sú:

a/ zvolení zástupcovia rodičov žiakov:

  **Zuzana Šteczová**

 **Helena Semančíková**

 **Štefan Kiska**

b/ zvolení zástupcovia pedagogických zamestnancov:

 **PaedDr. Marcel Krajňák**

**Ing. Ľubomíra Plišková**

c/ zvolený zástupca nepedagogických zamestnancov:

 **Renáta Kromková**

d/ delegovaní zástupcovia zriaďovateľa:

 **Pavel Hudáček**

 **MUDr. Pavol Slovík**

 **Ing. Lukáš Hotary**

 **Mgr. Juraj Kredátus, PhD.**

e/ zvolený zástupca žiakov:

 **Jana Dvorčáková**

V Kežmarku 12. 06. 2023

 Ing. Ľubomíra Plišková

 predsedníčka rady školy